জনাধিক্যের নগরে যাতায়াত এক নিত্য দুর্ভোগের নাম। অতিরিক্ত ব্যক্তিগত গাড়ি, কার্যকর গণপরিবহন ব্যবস্থা না থাকা, সড়কে শৃঙ্খলার অভাব, পর্যাপ্ত সড়ক না থাকা আর সড়কের একাংশ দখলে থাকা, মহানগরে চলাচলের জন্য রেলের ব্যবস্থা না থাকায় যানজট এক স্বাভাবিক চিত্র হয়ে গেছে রাজধানীতে। কোথাও যেত কতক্ষণ লাগবে, সে বিষয়ে নিশ্চয়তাই দেয়া যাচ্ছে না। আর প্রতিদিন একশরও বেশি নতুন গাড়ি সড়কে নামায় দিনকে দিন তীব্র হচ্ছে পরিস্থিতি।